Fricis Bārda - Vikipēdija

# Fricis Bārda

### Vikipēdijas raksts

Fricis Bārda (1880-1919) bija ievērojams latviešu dzejnieks.

## [izmainīt šo sadaļu] Biogrāfija

Fricis Bārda dzimis Pociema "Rumbiņos" saimnieka ģimenē. Mācījies Pociema pagastskolā, Umurgas draudzes skolā un Limbažu pilsētas skolā. 1898.-1901.gados mācījies Valkas skolotāju seminārā, kas tolaik atradās Rīgā.

1901.gadā sāka strādāt par palīgskolotāju Katlkalna draudzes skolā. 1906.gadā devies uz Vīnis studēt filosofiju, tur iepazinies ar ideālistisko filosofiju, aizrāvies ar vācu romantiķiem.

Pēc gada atgriezās Latvijā, strādāja Rīgā par skolotāju A.Ķeniņa reālskolā. Darbojās žurnālos "Stari" un "Zalktis", iepazinies ar komponistu Emīlu Dārziņu un gleznotāju Jāni Rozentālu. Lasīja lekcijas J.Dubura dramatiskaos kursos.

1917.gadā strādāja Valmierā par skolotāju pašo organizētā vidusskolā, kādu laiku bija skolu inspektors. Bijis arī latviešu valodas un literatūras docētājs Baltijas tehniskajā augstskolā[1].

Lielu daļu Pirmā pasaules kara laika Fricis Bārda pavadīja bēgļu gaitās Krievijā un 1918. gada rudenī atgriezās Rīgā. No smagās pārceļošanas progresēja slimības un 1919. gada 23. martā Fricis Bārda mira 39 gadu vecumā[2].

## [izmainīt šo sadaļu] Literārā darbība

Pirmā Friča Bārdas publikācija - dzejolis "Raibais pavediens" laikrakstā "Rīgas avīze" 1902.gadā. 1911. gadā iznāca viņa pirmais dzejoļu krājums "Zemes dēls", kuram noformējumu veidoja Jānis Rozentāls.

Fricis Bārda ir spilgts latviešu romantiskās dzejas meistars. Tradicionālākās tēmas viņa darbos - dzimtene, mīlestība, daba, dzīvība, nāve, dvēsele, mūžība - ietvertas oriģinālā tēlainībā un ritmikā, filosofiskā vispārinājumā.

Tāpat kā Vilis Plūdonis Fricis Bārda ir arī izcils bērnu dzejas meistars. Rakstījis darbus arī literatūras kritikā un estētikā. Friča Bārdas dzeja ir tulkota krievu, vācu, angļu, poļu valodā.

## [izmainīt šo sadaļu] Bibliogrāfija

### [izmainīt šo sadaļu] Dzeja

- "Zemes dēls" (1911)
- "Dziesmas un lūgšanas Dzīvības Kokam" (1923)

### [izmainīt šo sadaļu] Citi darbi

- "Vita somnium (1923) - tēlojums
- "Drāmas" (1929) - viencēlieni
- "Vēstules" (1926) - Friča Bārdas sarakste
- "Zemes dziesma" (1970) - izlase

## [izmainīt šo sadaļu] Atsauces

1. ↑ Katvaru pagasta ievērojamie novadnieki
2. ↑ Friča Bārdas biogrāfija

Saturs iegūts no "http://lv.wikipedia.org../../../f/r/i/Fricis_B%C4%81rda_dc85.html"

Kategorijas: Latviešu dzejnieki | Latviešu valodā rakstošie | 1880. gadā dzimušie | 1919. gadā mirušie

##### Views

- Raksts
- Diskusija
- Pašreizējā versija

##### Meklēt